Poštovani zastupnici, uvaženi gosti, otvaram 44. sjednicu Zastupničkog doma Parlamentarne skupštine Bosne i Hercegovine. Još jednom pozdravljam sve zastupnike. Pored zastupnika na ovu sjednicu pozvani su naši redoviti gosti, kao i izaslanici međunarodnih i nevladinih organizacija, koji prate rad Doma. Sve skupa vas pozdravljam i otvaram raspravu, oprostite predlažem da danas radimo po dnevnom redu koji ste dobili u pozivu, uz dogovor sa proširene sjednice Kolegija, koji smo održali neposredno prije ove sjednice da kao prvu točku uvrstimo točku zastupnička pitanja, pošto ni na prošloj sjednici nismo imali zastupnička pitanja, ali da zbog činjenice da će danas biti rasprava i o PDV-u, ograničimo vrijeme na pola sata i da svaki klub ima mogućnost postaviti po jedno pitanje. Takav smo dogovor postigli i mislim da je to korektno i ja mislim da se tog dogovora trebamo pridržavati. Znači, samo je to dopuna u odnosu na ono što ste dobili. Ja otvaram raspravu o dnevnom redu, uz konstataciju da trenutno imamo 33 zastupnika i da imamo kvorum za punovažan rad i odlučivanje. Gospodin Zlatko Lagumdžija, pa gospodin Hazim Felić. Izvolite gospodine Lagumdžija.
Zahvaljujem se gospodine predsjedavajući, Dame i gospodo, cijenjene kolege, Predsjednik kluba poslanika u ime kluba poslanika je, u pripremiove sjednice i na jutrašnjem Kolegiju imao prijedlog dopune jedne tačke dnevnog reda. Međutim, na samom Kolegiju nije postignuta saglasnost o tome. Zato ja gospodine predsjedavajući, u skladu sa Poslovnikom, tražim nakon štonije na Kolegiju uspjelo da se postigne saglasnost da se Dom izjasni o tačci koju smo predložili. Za one koji ne znaju o čemu se radi, da vas podsjetim, mi smo na prošloj sjednici Parlamentarne skupštine predložili rezoluciju o zabrani slanja svih BH vojnih i policijskih fomracija u misije u inostranstvo do donošenja odgovarajućeg zakona i aktivnosti u ovoj oblasti. Tada je preovladalo mišljenje da se ta rezolucija pošalje u komisijsku fazu i mi smo tada izražavali svoju sumnju, da će, praktično slanje u komisijsku fazu ove rezolucije, rezultirati time da ta rezolucija postane besmislena, a radi se o izuzetno važnoj stvari. Mi smo, također, uputili zakon o angažovanju pripadnika oružanih snaga BiH policijskih službenika, 2 pripadnika civilne zaštite, državnih službenika, namještenika u mirovne misijama u inozemstvu i stacioniranju i razmještanju stranih oružanih snaga i službenika u misijama na teritoriji BiH, kojim bi se ta oblst regulirala. Vi ste i sami gospodine predsjedavajući, ne samo kao predsjedavjaući nego kao predsjednik jedne komisije, koja bi imala i te kako puno toga da kaže na ovu temu, me i sami uvjeravali da je ovo stvar koja zahtijeva jednu ozbiljniju raspravu, te zahtijeva očitovanje Predsjedništva BiH, ministra vanjskih poslova, ministra obrane. Nažalost, od zadnje sjednice Predstavničkog doma, ja nisam dobio kao predlagač zakona mišljenje Vijeća ministara o tom zakonu, bez obzira kako, nikakvo apsolutno. Kao predlagač rezolucije još nisam ni pozvan na bilo koju komisiju da o tome mogu da se očitujem, odnosno očitujem, jer je to naša komisijska, rezolucija predstavnika Kluba SDP-a, i, iz tih razloga, s obzirom da sve ovo skupa, ne želim da govorim na šta liči, ali bojim se da ulazimo u pripreme i realizaciju odluke za koju ne postoji pokriće ovog parlamenta. Ja sam zato i prošli put predložio pa su mi rekli da to nema potrebe, jer je to sastavni dio rezolucije, zato za današnji dnevni red vas molim, da se izjasnimo o uvrštavanju u dnevni red tačke koja glasi. Zaključak o zabrani slanja svih BH vojnih i policijskih formacija u misije u inostranstvo, dok se ne donese odgovarajući zakon. Drugim riječima gospodine predsjedavajući, da se mi danas kao Parlament očitujemo o tome odgovarajućim zaključkom i mislim da će ovaj zaključak natjerati i Predsjedništvo i Vijeće ministara i sve nadležnle institucije da pred ovaj parlament što prije dođe cjeloviti zakon, kao i cjeloviti plan aktivnosti kojim bi se odredio cilj, obim, resursi i cijena koštanja misije ... pravni status pripadnika postrojbi, sa definiranim sredstvima za plate i njihovo osiguranje, obuka, komandna odgovornost i slično za ono što je sada u toku, tim više gospodine predsjedavajući što ja kao poslanik sam iz sredstava informiranja čuo da će naša deminerska vojona formacija da ide u Irak, što smatram potpuno ne primjerenim na bazi odluke Predsjedništva, o čemu ne treba posebno govoriti. Iz tog razloga, gospodine predsjedavjaući, ja bih vas zamolio da u skladu sa Poslovnikom se očitujemo o ovom zaključku i na taj način spasimo, ne znam obraz Parlamenta nego i obraz zemlje pred domaćom i međunarodnom javnosti i da ovdje počnemo ličiti na pravu državu.
Hvala lijepo gospodinu Lagumdžiji. Želi li još neko oko dnevnog reda? Oprostite, gospodin Felić, bio sam ga već najavio, pa gospođa Palavrić.
Gospodine predsjedavajući, kolegice i kolege poslanici, gosti, Obzirom da je zajednička komisija za usaglašavanje teksta zakona o javnim nabavkama jučer završila svoj posao i izvještaj ste dobili, ja molim da na današnjem dnevnom redu se nađe izvještaj zajedničke komisije, obzirom da je tekst zakona o javnim nabavkama usaglašen. Iz tog razloga molim da se uvrsti u današnji dnevni red. Hvala.
Zahvaljujem se gospodinu Feliću. Riječ ima gospođa Palavrić. 3
Uvaženi predsjedavajući, uvažene kolege, Ja se pridružujem prijedlogu gospodina Felića, pogotovo imajući u vidu značaj ovog zakona i protek vremena, mislim da je svaki dan bitan da ovaj zakon što je moguće prije bude objavljen u Službenom glasniku, kako bi se mogao primjenjivati. Pored toga, protivim se prijedlogu Kluba SDP-a, o kojem smo raspravljali i na Proširenom kolegiju, da se danas uvrsti dio rezolucije o slanju u mirovne operacije, prije svega iz razloga što naš poslovnik predviđa proceduru za takve stvari, mi smo je prihvtili na posljednjoj sjednici. Znam da je Kolegij odredio nadležnu komisiju i predlažemo da čekamo komisiju i samo ispravka jednog krivog navoda, Predsjedništvo kada je donosilo ili kada donosi odluke o upućivanju u mirovne operacije, ono postupa po Zakonu o odbrani, dakle, ne postupa nezakonito niti protivustavno i ako nije red da govorim o suštini, govoreno je o suštini, smatram da bi smo danas kršili i Ustav i zakon, ukoliko bismo drugačije postupili.
Zahvaljujem se gospođi Palavrić. Za riječ se javio gospodin Potočnik. Izvolite.
Predsjedavjaući, kolegice i kolege i na zadnjoj sjednici na kojoj smo imali ovu tačku i ponovit ću još jednom. To nije pitanje ni Kluba SDP-a, ni bilo koje stranke, nego je pitanje ugleda i zaštite BiH. Slanje ljudi na rizično područje je neodgovorno, nepošteno prema čovjeku BiH, zato predlažem da se izjasnimo o ovoj tački dnevnog reda i, ako Bog da, da je i usvojimo. Hvala.
Hvala lijepo. Želi li još neko? Gospodin Lagumdžija.
Gospodine predsjedavajući, otišlo je u krivom smjeru. Ja sam u obrazloženju, mislim bio dovoljno jasan. Ne predlažemo mi rezoluciju ponovo na dnevni red, ne predlažemo rezoluciju, ne predlažemo na dnevni red ni zakon, koji smo se obvezali da ćemo brzo imati pred sobom. Moj prijedlog je vrlo jasan, ja predlažem samo uvrštavanje tačke dnevnog reda zaključak o zabrani slanja svih BH vojnih i policijskih formacija u misije u inostranstvo dok se ne donese odgovarajući zakon. To je tačka dnevnog reda i to uopšte nije ono o čemu, ja želim, meni je jasno da je SDA zato da se vojnici pošalju u Irak.
Dobro, nemojte komentirati. Vi ste objašnjavali. Hvala lijepo gospodine Lagumdžija. Ja sam i doživio vaš prijedlog tako kako ste vi rekli. Znači, da se uvrsti u dnevni red prijedlog zaključkla i o tome će se Dom izjašnjavti, sukladno Poslovniku, ali nemojte da kroz to otvramo raspravu. Gospodin Sead Avdić. 4
... razmotrite ovu situaciju, u kojoj se nalazi BiH, s aspekta slanja ove deminerske jedinice na područje Iraka. Zašto? Zato što kad je odluka Predsjedništva bila donesena, objektivno, bili su sasvim drugi uvjeti stanja u Iraku i jednostavno mira, odnosno rata na području Iraka, što znači da kada se situacija usložava i kada se komplicira krajnje, kada svaki dan imamo katastrovične i dramatične izvještaje, objektivno se postavlja pitanje da ovaj Parlament, osjeaćjući odgovornost, jednostavno dignitet ove zemlje i kredibilitet u njenim međunarodnim odnosima, bar privremeno traži od Predsjedništva da stavi moratorij na odlazak te, bar privremeno, s obzirom na usložavanje situacije na području Iraka i to bi bilo izlaz iz ove situacije. Ne moramo ni zakon i rezoluciju, nego jednostavno privremeni moratorij, tražimo od Predsjedništva dok se, jednostavno ne ocijene uvjeti u Iraku da li su sigurni za boravak jedinice, deminerske jedinice BiH na područje Iraka. Mislim da bi to bilo najmanješto može ovaj parlament uraditi, odgovor na aktuelno stanje javnog mjenja i odgovornosti prema državi BiH. Hvala vam.
Hvala lijepo. Prje nego što dam riječ gospodinu Gligoriću, dakle, prijedlog koji je iznio gospodin Lagumdžija biće stavljen na izjašnjavanje Doma, sukladno Poslovniku i tu ništa nema dvojbeno, samo radi korektnosti želim reći da je ovaj kolegij odmah održao sjednicu u funkciji realizacije zaključkla sa prošle sjednice, odredio nadležnu komisiju za raspravu o rezoluciji, koju ste vi gospodine Lagumdžija u ime vašeg kluba podnijeli, smatrajući da ovako važno pitanje za BiH treba biti raspravljeno na zajedničkoj komisiji oba doma, a ja sam zakazao i sjednicu Komisije za vanjske poslove, koja se, također, opredijelila i ako nije nadležna da raspravlja o pitanju u funkciji što kvalitetnije pripreme za raspravu na ovom domu, a da seosigura i prisustvo Predsjedništva i Vijeća ministara, i Ministarstva obrane i svih relevantnih u toj raspravi, kako bi se ovaj dom, odnosno čitav Parlament mogao donijeti jednu relevantnu i legitimnu odluku. Dakle, da ne bi bilo zabluda da se nije krenulo u realizaciju tog zaključka. Mislim da je korektno to reći, a mi ćemo se izjašnjavati ovdje, ali ja i dalje ostajem na stajalištu da je preozbiljno pitanje, da bi ad-hoc ovaj dom se izjašnjavao, pogotovo što Predsjedništvo BiH, po Ustavu BiH ima prvenstvenu odgovornost za vanjsku poliltiku a mi ne trebamo pobjeći od svoje. Sad ćemo vidjeti koji način, na koji će ovaj dom se opredijeliti oko toga. Imamo gospodin Gligorić, gospodin Belkić. Mislim da nisam zlorabio govornicu, da je dužno bilo da ovo kažem. Hvala lijepo. Gospodin Gligorić.
... pomogli ste, s obzirom da ste reli da u skladu sa Poslovnikom treba da se izjasnimo i dali ste ovaj komentar koji je korektan, smanjiti ovaj dio obrazlaganja zašto je to potrebno, ali u njkraćem znači. Već smo imali priliku prošli puta kad smo razgovarali o PDV-u i prijedlogu Savjeta ministara, gdje je Parlament se izdigao iznad tog prijedloga i definisao jednu, jedan novi pravac, kako bi trebalo i u kom smjeru ići. Isto tako sada kad je u pitanju stav Predsjedništva, smatram da Parlament polako svakim danom izrasta u stvari, zaista, u jedan organ, koji treba da vodi računa o najvažnijim pitanjima u BiH od donošenja zakona pa i ono što se tiče, što bi rekao moj koelga bosanskohercegovačkog čovjeka. 5 Ja insistiram, također, da se glasa o ovom prijedlogu profesora Lagumdžije i na taj način da Parlament polako preuzima odgovornost za određena pitanja ili određene stavove kako izvršne vlasti tako i Predsjedništva. Očito da mogu da kažem da sam vrlo zadovoljan da svakim, znači, da Parlament u stvari postao ono mjesto, gdje se na neki način mogu popraviti propusti organa koji po Ustavu, znači, imaće svoje nadležnosti ali Parlament svakako ima, po meni, presudnu nadležnost i podržavam ovaj način rada unutar Parlamenta i molio bih da se shvati da Parlament ne bude mjesto gdje će uticaji, bilo izvršne vlsti, bilo Predsjedništva, na neki način uočiti, nego da jednostavno Parlament bude mjesto u koje će preuzeti odgovornost za sudbinu mnogih stvari u BiH. Ovo je u stvari jedno od velikih pitanja i ja se pridružujem onima koji su tražili da to danas stavimo tačku dnevnog, da vodimo raspravu pa emo vidjeti zaključak kakav će biti, može i u pravcu o kojem ste vi predsjedavajući govorili. Hvala.
Zahvaljujem se gospodinu Gligoriću. Imamo još prijavljenog gospodina Beriza Belkića i gospodina Nikolu Špirića. Izvolite.
... kolegice i kolege, ja sam se javio iz dva razloga. Prvi razlog je da uputim apel i molbu kolegama i kolegicama da, prilikom utvrđivanja dnevnog reda, zaista budemo racionalni. Svi mi imamo stavove o svim stvarima i tim prije kada se radi o stvrima koje nisu prvi put na ovom parlamentu. Dakle, da se suzdržimo u fazi utvrđivanja dnevnog reda od prevelike priče, koja će biti ponovljena kada, eventutalno dođe to na dnevni red. To je jedna stvar. I, druga stvar, ja ću vrlo kratko da kažem da Stranka za BiH, će aposlutno podržati prijedlog uvrštavanja u dnevni red zakona o javnim nabavkama, što smo imali o zakonu reći rekli smo, komisija je postigla saglasnost i nema nikakvog razloga da to ne uradimo. Meni je samo žao što Prošireni kolegij jutros nije imao taj podatak, nego smo našli to ovdje na stolovima. Dakle, mala primjedba nama u Proširenom kolegiju koji nismo imali informaciju da je postignuta saglasnost o ovom zakonu, ali, evo, ja izražavam zadovoljstvo i kada je riječ o prijedlogu zaključka o kojem je govorigo gospodin Križanović jutros na Proširenom kolegiju, mi ćemo, također, takvu vrstu zaključka podržati.
Hvala gospodinu Belkiću. Gospodin Nikola Špirić. Izovolite gospodine Špiriću. Nemam više prijavljenih za raspravu. Mislim da smo dovoljno omogućili raspravu i da možemo prelaziti na izjašnjavanje o prijedlozima koji su bili u raspravi.
Gospodo predsjedavajući, cijenjene kolege i kolegice poslanici, uvaženi gosti, Ja, također, želim da kažem, u stvari Martin je već rekao da Kolegij ima suglasnost da se uvrsti ova tačka vezano za usaglašeni tekst zakona o javnim nabavkama. Kada je u pitanju zaključak gospodina Lagumdžije, ja mislim da se radi o jednoj ozbiljnoj temi, da se raspravlja o toj temi, da treba da budu prisutni članovi Predsjedništva i u najmanju ruku ministar vanjskih poslova. Možemo mi voditi rasprave kakve god mi hoćemo, 6 donositi zaključke kakve god hoćemo, ali puno ozbiljnosti ta rasprava može imati samo kad budemo imali sve argumente i kad budemo uvažavali sve one koji su nadležni da vode vanjsku politiku. Inače, bojim se, nije rijedak slučaj da mi donosimo zaključke koji se ne poštuju i ne provode, ali ja mislim da je ovo toliko ozbiljna tema, da bi način na koji se mi želimo baviti njom, nanijela više štete, nego koristi i zato neću podržati ovaj zaključak. Spreman sam, dakle, da dam svoj doprinos onog trenutka kada dođe Predsjedništvo i kad kažu, kad budu izašli sa argumentima, šta ih je motivisalo da donesu odluku i kada ministar vanjskih poslova kaže šta misli o tome, šta je, također dio njegovog posla i onda će tek zaključak Parlamenta kakav god da bude biti validan i morat će ga poštovati svi. Ovako, bojim se da nije na tragu traženja rješenja. Hvala vam lijepo.
Zahvaljujem se gospodinu Špiriću. Rasprava je zaključena. Kolegij predlaže, dakle, da prihvatimo kao dodatnu točku dnevnog reda izviješće zajedničke komisije oba doma o usuglašavanju teksta zakona o javnim nabavkama i da to bude nakon prethodnih izviješća, prije imenovanja i točaka u skladu sa ... molim Dom da se izjasni oko uvrštavanja ove točke u dnevni red. Molim vas da glasujete sad. Konstatiram da je Dom jednoglasno sa 32 glasa za, prihvtio prijedlog za uvršavanje nove točke dnevnog reda, to je izviješće o usaglašavanju teksta zakona o javnim nabavkama BiH. A, sada stavljam na izjašnjavanje prijedlog koji je u ime Kluba SDP-a podnio gospodin Zlatko Lagumdžija, da se u dnevni red današnje sjednice uvrsti zaključak o zabrani slanja svih BH vojnih i policijskih formacija u misije u inozemstvo, dok se ne donese odgovarajući zakon. Molim Dom da se izjasni o ovom prijedlogu gospodina Lagudmžije. Glasujte sad. 14 glasova za, 14 protiv, znači prijedlog zaključka nema većinu. Ostaje, dakle, da ovu raspravu izvršimo kada nam komisija pripremi stajalište i očekujem da će to biti vrlo brzo i da možemo kao Dom zaključiti da komisija to uradi neposredno nakon lokalnih izbora. Gospodine Lagumdžija, ni jedno glasovanje ovdje u ovom domu do sada nije bilo sukladno broju nazočnih. Znači, uvijek neko ne glasuje. Vi ako hoćete printing listu, i to ćete dobiti. Hvala vam lijepo. Izvolite.
... ovdje u sumi imamo 31 glas. Pa bih, zaista vas zamolio da ne bi ovdje ponovo dovodili u sumnju elektroniku, da fino prebrojite. Molim vas, imamo.
Pa vi tražite po Poslovniku. Da li je bila greška. 7
... 32 poslanika registrirana, imate 31 glas i po Poslovniku znate kako se može glasati. Ja vam zato predlažem da ne bi izražavali sumnju. Vi imate, očigledno, toliko koliko je, ne može niko promijeniti glasanje, ali molim vas da ostane notirano, imate spisak.
Gospodine Lagumdžija, Ja ću vas informirati i svi zastupnici mogu dobiti pismeno rezultate glasovanja. Da ne spekuliramo postoje i nemojte da otvaramo raspravu oko ovog, osim ako nema po Poslovniku zhtjeva. Znači, ukupno je glasalo 31 zastupnik. 14 glasova je bilo za, suzdržanih 3, protiv 14 od 31 koliko je glasovalo. Ostali nisu glasovali, to je njihovo pravo i to su rezultati glasovanja i to svi možete dobiti i nemojte da od nečeg što nije problem, pravimo problem ovdje. Gospodine Gligoriću, izvolite.
... su glasali i vi ste predsjedavajući to rekli i dalje strukturu od 31. Ali, ovdje ima 34. Sad je jedan izlazio, znači, 33. Po Poslovniku možemo glasati na jedan od tri načina. Prema tome, zašto neki poslanik ne preuzme odgovornost da može da glasa za, protiv i da bude suzdržan, a ne da ignoriše ovaj parlament. Svako onaj ko ignoriše Parlament neka preuzme taj odgovornost i da vidimo koji je to poslanik, neka ustane, nije problem. Nije to miting, to je, što bježite od ovog kad god je nešto osjetljivo, vi samo na brzinu samo da završimo. Pa ja bih,
Gospodine Gligoriću, niko ne bježi, evo stvarno ve zahtjeve koje ste postavili ovdje danas na dnevni red realiziramo sukladno Poslovniku. Zašto sad stalno ponavljate da želi neko nešto. Neukusno je. Gospodin Križanović.
Ja, zaista, također se pridružujem kolegama koji žele da ne pravimo od ovoga nikakvu atmosferu koja stvara neke tenzije i ako ćemo po Poslovniku raditi zaista, na temelju ovoga što smo do sada čuli i po broju prisutnih i načinu glasanja, onda mi u skladu sa Poslovnikom tražimo pojedinačno izjašnjavanje o ovom zaključku. Tražimo pojedinačno izjašnjavanje o ovom zaključku.
... pojedinačno glasanje, neka se pročita kako je ko glasao.
Ja predlažem da sukladno članku 69. Poslovnika, na zahtjev Kluba SDP-a bude izvršeno pojedinačno izjašnjavanje. Je li to u redu. Ne znam zašto stalno unaprijed dok niste dobili još izjašnjavanje Kolegija, znači svaka odluka je, ovdje se želi poštivati Poslovnik i demokatski odlučivti i izjašnjavati. Evo, prihvaćam. Da ste prije tražili, dobili biste i ranije. Ja ću zamoliti gospođu Todorović, tajnika Doma da to učini. 8
1. Mirsad Ćeman, protiv 2. Šefik Džaferović, protiv 3. Hazim Felić, protiv 4. Izet Hadžić, nije tu 5. Fatima Leho, protiv 6. Nadžida Mlaćo, protiv 7. Abdulah Nakaš, odsutan 8. Mubera Ušanović, protiv 9. Seada Palavrić, protiv 10. Beriz Belkić, za 11. Nijaz Duraković, za 12. Azra Hadžiahmetović, za 13. Adem Huskić, za 14. Mehmed Suljkanović, za 15. Filip Andrić, protiv 16. Ivo Miro Jović, nije tu 17. Martin Raguž, protiv 18. Ruža Sopta, protiv 19. Vinko Zorić, protiv 20. Selim Bešlagić, za 21. Zlatko Lagumdžija, za 22. Jozo Križanović, za 23. Sead Avdić, za 24. Muhamed Altić, uzdržan 25. Ibrahim Đedović, nije tu 26. Ivo Lozančić, za 27. Muhamed Moranjkić, za 28. Mladen Potočnik, za 29. Miloš Jovanović, za 30. Ljiljana Milićević, nije tu 31. Nenad Mišić, suzdržan 32. Momčilo Novaković, protiv 33. Marija Perkanović, protiv 34. Nikola Kragulj, uzdržan 35. Nikola Špirić, protiv 36. Milorad Živković, uzdržan 37. Jelina Đurković, protiv 38. Petar Kunić, nema ga tu 39. Mirko Blagojević, odsutan 40. Tihomir Gligorić, za 41. Elmir Jahić, nije tu 42. Munib Jusufović, za
Zahvaljujem se gospođi Todorović. Molim da me izvijesti o rezultatima. Samo sekundu da. Dakle, izvješćujem Dom da su rezultati pojedinačnog glasovanja, znači 15 za, 15 9 protiv, 4 suzdržana i konstatiram da prijedlog zaključka gospodina Zlatka Lagumdžije nije dobio potrebnu većinu.
Ja bih vas zamolio da se samo radi zapisnika konstatuje, da je rezultat prvog glasanja bio 31 glas. 14 za, 14 protiv i 3 suzdržana. Pošto smo mi ovdje, izražena je sumnja u naše izrašavanje sumnje, tada prebrojavanjem se konstatovalo da nije tačno bilo elektronsko glasanje, 14 – 14 – 3, a sada je 15 – 15 – 4. Dakle, mi samo s razlogom možemo da konstatujemo da je s razlogom traženo izjašnjavanje i daje ova sumnja koju smo izrazili bila opravdana. Ništa drugo.
Dobro, hvala gospodine Lagumdžija. Samo ja sam rekao možete provjeriti prvo glasovanje. Imali smo pojedinačno. Poslovnik je ispoštovan, zašto neko nije glasovao u prvom glasanju, to ne znači da je neregularno bilo, to je njegovo pravo, samo da pojasnimo to. Gospodin Zorić.
Ne izražavam sumnju ni u prvo ni u drugo, ali, evo, ja sam sad izvadio ovu karticu i manje jedan je nazočan u ovoj 15 + 15 + 4. Zašto to kažem i zašto sam izvukao ovu karticu, zato što su maloprije neke kolege zastupnici bili vani, a nisu izvukli karticu. I, nemojmo manipulirati ovdje sa zbrajanjem i oduzimanjem. Ja mislim da je elektronsko glasanje do sada u svakom momentu bilo točno, da nije bilo, jer niko od zastupnika se nije javio. Mi imamo propusta u elektronskom glasanju. Npr. ja sam glasao prije nego što su se pojavile one sekunde ili kasnije. Pa ja kažem, oprostite, moj glas nije uvažen, ali to maloprije nismo to ovdje čuli. Ja nisam čuo da se javio gospodin Lagumdžija ili neko drugi od zastupnika, kada moj glas nije uvažen. I, sve je regularno bilo, samo smo mi htjeli malo oduzeti vremena, vjerojatno o ovoj javnoj raspravi o vrlo važnom zakonu, kakav je zakon o PDV-u i nastavit ćemo to u takvom tonu i ja u ime kluba HDZ-a dozvoljavam sebi pravo da i mi uzmemo evo jednu minutu.
Hvala gospodine Zoriću. Molim vas gospodine Gligoriću, možemo li preći na realizaciju dnevnog reda? Izvolite.
Gospodinu Vinku Zoriću. On je dao jedno svoje lično tumačenje, koje ne odgovara stvarnom stanju. Zato što su kartice bile izvučene u momentu kada je to bilo registrovano i na kraju imamo Stručnu službu, koja to sve prati. Zašto želite sa izjavom gospodina Zorića poravnate kao da je sve bilo u redu. Nije bilo u redu i vaše tumačenje nije tačno, zato što su izvučene kartice, a ne ova vaša manifesacija, u smislu kad ste vi ... izvadili svoju karticu, da želite da kažete kako je sve bilo regularno. Nije, sve je u stvari prethodno bilo kako je na dipleju rečeno i živom riječi drugačije potvrđeno u Parlamentu. 10
Zahvaljujem se gospodine Gligoriću. Odgovorno tvrdim da je sve urađeno sukladno Poslovniku, svi zahtjevi ispoštovani, a za tehničke elemente odgovorna je služba. Ako imate zahtjeva dobit ćete pismeno pojašnjenje. Prema tome, mislim da možemo danas prijeći na realizaciju dnevnog reda. Hvala lijepo. Sad ću pročitati usvojeni dnevni red zbog stenograma. 1. Zastupnička pitanja i odgovori 2. Izviješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o izmjenama i dopunama Zakona o Sudu BiH, sukladno članklu 105. 3. Izviješće Komisje Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o izmjenama i dopunama Zakona o Tužiteljstvu BiH, također po članku 105. 4. Izviješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o izmjenama i dopunama Kaznenog zakona BiH, po članku 105. 5. Izviješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o ustupanju predmeta od strane Međunarodnog kaznenog suda za bivšu Jugoslaviju Tužiteljstvu BiH i korištenju dokaza, pribavljenih od Međunarodnog kaznenog suda za bivšu Jugoslaviju u postupcima pred sudovima BiH, također po članku 105. 6. Izviješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prjedloga zakona o izmjenama i dopunama Zakona o zaštiti svjedoka pod prijetnjom i ugroženih svjedoka, 7. Izviješće Zajedničke komisije oba doma o usuglašavanju teksta zakona o javnim nabavkama BiH, 8. Imenovanje tri člana u zajedničku komisiju oba doma radi postizanja sporazuma o identičnom tekstu: a) Zakona o sjemenu i sadnom materijalu poljoprivrednih biljaka BiH, b) Zakonama o izmjenama i dopunama Zakona o putnim ispravama BiH, c) Zakona o Društvu crvenog križa/krsta BiH, d) Zakona o nestalim osobama u BiH, e) Zakona o agenciji za unapređenje inozemnih investicija u BiH 9. Davanje saglasnosti za ratifikaciju a) Sporazuma između Vijeća ministara BiH i Vlade SR Njemačke o finansijskoj saradnji za 2002. b) Konvencije o utemeljenju vijeća za carinsku suradnju, c) Deklaracije o antidopingu u sportu d) Sporazuma o izmjenama Okvirnog sporazuma o slivu rijeke Sve i protokola plovidbe uz Okvirni sporazum Još se jednom zahvaljujem svim zastupnicima i prelazimo na prvu točku. 11 Ad.1. Zatupnička pitanja Prvi se javio gospodin Nikola Špirić, pa gospodin Vinko Zorić, pa gospodin Mladen Potočnik. To je redoslijed. Oprosti Nikola, imali smo onaj dogovor da nastojimo ova pitanja danas u pola sata svesti. Gospodin Ćeman se također javio. Ja mislim da to možemo. Izvolite.
Gospodine predsjedavajući, cijenjene kolege i kolegice poslanici, uvaženi gosti, Mi ćemo u ime kluba ispoštovti dogovor Proširenog kolegija da u ime kluba postavimo jedno pitanje, zato mislim da bi se trebali držati dogovora na Proširenom kolegiju. Ono što ja želim da postavim u ime javnosti BiH, jeste, da zatražim stenogram razgovora predsjedavajućeg Predsjedništva gospodina Sulejmena Tihića i Šaćirbeja Muhameda u Njujorku. Da li su ti razgovori vođeni u interesu BiH, koja traži izručenje i nalog Interpola gospodina Šaćirbeja pravosudnim organima BiH ili mu je Sulejman Tihić savjetovao kako treba da se ponaša u tom slučaju. U svakom slučaju bi dobro bilo da dobijemo stenogram tih razgovora. Ja mislim da se radi o jednom skandaloznom susretu i da je time predsjedavajući Predsjedništva poslao poruku kriminalcima da nema čega da se boje dok je on predsjedavajući Predsjedništva. Zato mislim da bi dobro bilo da dobijemo stenogramt ih razgovora kao državni parlament da znamo o čemu najviši predstavnici vlasti vode razgovore saljudima izvan BiH. Još jedno, tražim da javnost zna da li je u pratnji gospodinu Tihiću u razgovoru prisustvovao i ministar vajskih poslova gospodin Mladen Ivanić, što bi taj skandal još žešće pojačalo. Hvala vam lijepo.
Zahvaljujem se gospodinu Špiriću. Sledeći je gospodiln Vinko Zorić. Izvolite gospodine Zoriću.
Može li i hoće li sa koliko novaca Vijeće ministara participirati u troškovima priprema sudjelovanja reprezentacije BiH na evropskom prvenstvu u boćanju u Kivasu Italija od 5. do 10. listopada 2004. godine? Ovo pitam Vijeće ministara i posebno Ministarstvo vanjskih poslova, jer reprezentacija BiH je jedan od boljih reprezentanata BiH u svijetu, u Evropi i svijetu. Napominjem da smo u više navrata, dakle, da su u više navrata predstavnici Boćarskog sveza BiH tražili pomoć, kako za reprezentativne akcije, tako i za organizaciju Evropskog prvenstva 2002. održanog u Grudama, a Grude u BiH za one koji ne znaju i za pripremu svjetskog prvenstva koje će se održati 2007.godine u BiH, ali od Vijeća ministara nismo dobili ni odgovor. 12 Također, valja napomenuti da je reprezentacija BiH, na svjetskom prvenstvu u Nici 2003. godine, osvojila treće prvenstvo, broznanu medalju i, isto tako imam saznanja da je Vijeće ministara pomagalo reprezentacije u drugim sportovima.
Hvala lijepo gospodinu Zoriću. Riječ ima gospodin Mladen Potočnik, neka se pripremi gospodin Mirsad Ćeman.
Predsjedavajući, imam sledeće pitanje. Na koji period, odnosno za koju dužinu mandata je Predsjedništvo BiH izvršilo imenovanje novog držvnog revizora gospodina Milenka Šege, Šego? Obrazloženje. U odluci Predsjedavajućeg BiH, gospodina Tihića piše mandat glavnog revizora bit će određen sukladno zakonom. Mi smo to na Parlamentu drugačije definisali i, ukoliko bi se prihvtila, izvinjavam se na izrazu, igra da glavni revizor bude na pet godina, a pomoćni revizori da budu na sedam godina, onda bi ovakvom rasporedu stvari, jedan konstitutivan narod, u konkretnom primjeru, hrvatski mogao sledećih dvadeset godina da vrši reviziju nad Predsjedništvom, sasvim je sve jedno da li je to hrvatski, bošnjački ili srpski, što je suprotno u interesu države BiH, a zna se onaj ko ima reviziju nad sobom, ima i mogućnost, odnosno ko ima reviziju pod sobom, ima mogućnost da radi ono što hoće. Da bi spriječili takva događanja, postavljam ovo pitanje u nadi i uvjerenju da neće doći do takve mahinacije. Hvala.
Zahvaljujem se gospodinu Potočniku. Riječ ima gospodin Ćeman, neka se pripremi gospodin Moranjkić.
Ja imam dva kratka pitanja. Prvo, u posljednje vrijeme u medijima su objavljenje izjave najviših zvaničnika katoličke crkve u BiH, da se u Sarajevu, navodno, ne dozvoljava izgradnja katoličke crkve i, ako to vjernici godinama traže. Pitanje. Da li i ko sprečava izdavanje dozvole za izgradnju katoličke crkve u Sarajevu? Tražim pisani odgovor od Ministrstva za ljudska prava, izbjeglice i azil. Postavljam ovo zato što ljudska prava treba štititi i kontraverze ako već postoje treba otkloniti. Drugo, kako i da li Predsjedništvo BiH, namjerava u budžetu za 2005. godinu, predložiti i, naravno ova parlamentarna skupština, nadam se usvojiti, stimulaciju inovatorstva u BiH i mogu li mediji, prije svega elektronski još više učiniti na popularizaciji ovih ljudi inovatora, radi stimulacija drugih, posebno mladih da se bve inovatorstvom? Tražim, također, pisani odgovor. Hvala. 13
Zahvaljujem se gospodinu Ćemanu. Riječ ima gospodin Moranjkić. Neka se pripremi gospodin Suljkanović.
Hvala lijepo gospodne predsjedavajući. Ja ću vrlo kratko pokušati i, ako imam šire obrazloženje. Početkom ove godine u ovoj zgradi Parlamenta, održan je skup kao seminar na temu «Problemtika vazdušnog saobraćaja u svijetu i stvaranje u funkciji evropskog sitema vazdušnog saobraćaja, integracije evropskog u svjetski i posebno mjesto tog saobraćaja BiH». Tada je istaknuto i rečeno da dva horizonta vazdušnog prostora nad BiH koriste i kontrolišu, bolje rečeno kontrolišu i naplaćuju Beograd i Zagreb. A, obrazloženje je bilo da smo mi kupili opremu 3,5 miliona dolara, da ona momentalno nije montirana, da je kadar obučen i da će to biti urađeno svaki čas. U novinama je vrlo brzo izašlo da je taj radar montiran, da bi prije dva- tri dana udarna vijest bila na dnevniku sasvim drugačija i sasvim obrnuta. Pitam. Je li oprema kupljena? Koliko je plaćena i gdje se nalazi? Kad će BiH preuzeti kontrolu svoga neba i koliko godišnje se gubi novca zbog tog, odnosno šta kontroliše Zagreb, a šta Beograd i koliko koji, po tom osnovu sa ovog našeg neba uzima para? Tražim od Vijeća ministara da to sve ispita i SIP-a i finansijska inspekcija i o tome informiše i mene i ovaj parlament. Hvala lijepo.
Hvala lijepo. Riječ ima gospodin Suljkanović. Neka se pripremi gospodin Novaković, pa gospodin Lagumdžija.đ
Poštovane kolegice i kolege, moje pitanje odnosi se na reciprocitet u priznavnaju i nosrificiranju certifikata o tretiranju građevinskih materijala. Naime, trenutno imamo situaciju u kojoj se iz susjednih država vrši nesmetan uvoz građevinskih materijala sa certifikatima njihovih ovlaštenih institucija. Nasuprot tome, ako neka firma iz BiH želi izvesti građevinski materijal u neku od susjednih zemalja, onda nije dovoljan certifikat ovlaštene institucije iz naše zemlje, nego je obavezno uzimanje uzoraka materijala na granici radi ispitivanja u institutima zemlje uvoznika, što naše proizvođače izvoznike i institute za certificiranje stavlja u neravnopravan položaj, a dovodi i do značajnog odliva materijalnih sredstava iz naše zemlje. Ko je odgovoran da obezbijedi reciprocitet u priznavanju ili nostrificiranju certifikata o tretiranju građevinskih materijala, prilikom uvoza i izvoza građevinskih materijala? Pitanje upućujem Vijeću ministara.
Zahvaljujem se gospodinu Suljkanoviću. Riječ ima gospodin Momčilo Novaković. Neka se pripremi gospodin Lagumdžija. 14
Uvaženi predsjedavajući, ja ću se uzdržati od obrazloženja pitanja i pročitaću samo pitanje. Koliko je u poslednje četiri godine uvezeno lovačkog naoružanja, preko kojih firmi i po čim dozvolama? Kakav je raspored dozvola po entitetima i kantonima? Koliko lovačka udruženja imaju članova? Odnosno, koliko je nedostajalo oružja članovima udruženja prije 2000. godine. Savjetu ministara.
Zahvaljujem se gospodinu Novakoviću.Gospodin Lagumdžija.
Zahvaljujem se gospodine predsjedvajući, Nemam namjeru kao kršiti dogovr kao oni koji su postavili po dva pitanja. Niti imam namjeru ponovo iskazivati čuđenje sa nekim od svojih kolega, kao što je gospodin Špirić, koji me danas doveo do razloga za čuđenje dao činjenicom da je samo tražio stenogram, a nije se upitao uopšte otkud uopšte takav razgovor. Ali, pitanje moje nema veze s tim. Ni s čuđenjem prema kolegi Špiriću, koje je čitav dan neprekidno u kontinuitetu. Naime, iz sredstava informisanja smo prije par dana mogli da vidimo da je Predsjedništvo BiH raspravljalo o nacrtu budžeta za iduću godinu. Sudeći prema onome što smo mogli da čujemo iz sredstava informiranja, Predsjedništvo je iskazalo potrebu za budžetskim prostorom koji je veći za po različitim sredstvima informiranja 32 do 35% veći nego ove godine. To je suprotno svim odlukama ovog parlamenta i to je suprotno svim zahtjevima javnosti, koji su nam dobro poznati.I, zbog toga gospodne predsjedavajući, da bi na vrijeme spriječili bruku novu, postavljam pitanje. Za šta i zbog čega je Predsjedništvo BiH, koncipiralo prijedlog tog budžeta, sa preko 30% povećanja za iduću godinu, kada je to suprotno, prvo preporukama ovog parlamenta i nadležnih institucija i suprotno ukupnom ekonomskom i socijalnom stanju u zemlji i ima li Predsjedništvo namjeru svesti svoje potrebe u primjerene okvire? I, pitanje ću vam dati pismeno.
Zahvaljujem se gospodinu Lagumdžiji, time smo ispunili mogućnost da svi klubovi postave pitanja. Ja se zahvaljujem svim zastupnicima i zaključujem prvu točku dnevnog reda, to su bila zastupnička pitanja. Prelazimo na 2. točku. Ad.2. Izviješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o izmjenama i dopunama Zakona o Sudu BiH, po proceduri 105. U Komisiji Kolegija nije postignuta suglasnost o zahtjevu Vijeća ministara, da se ovaj prijedlog zakona razmatra po proceduri 105. Izviješće ste dobili. 15 Prema članku 65. stavak 4. sada se izjašnjavamo u ovom domu na način da dvije trećine iz jednog doma trebaju biti protiv da se ovaj zahtjev Vijeća ministara ne prihvati. Znači, prelazimo na izjašnjavanje po proceduri članka 65. stavak 4. o zahtjevu Vijeća ministara i izviješću Kolegija. Molim zastupnike iz Federacije, u cjelini, ko je protiv zahtjeva Vijeća ministara? Glasujte sad. Samo protiv. Gospođa Sopta, izvolite.
... ili o zahtjevu Vijeća ministara, da ide zakon po članku 105.
Ovo je drugi krug, prema zahtjevu Vijeća ministara.
Hvala lijepa.
Nema dovoljan broj protiv, znači, procedura je prihvaćena. Jedino ako neko izražava sumnju i zahtijeva ponovo glasovanje kao prvi put, ali procedura je završena, izjašnjavali smo se. Nije bilo dovoljno prema Poslovniku, glasova protiv i zahtjev Vijeća ministara prolazi. Želi li neko ponovo glasovanje? Dajte da se držimo Poslovnika. Znači, pošto je prihvaćena procedura, sad prelazimo na raspravu o samom zakonu. Otvaram raspravu o Prijedlogu zakona o izmjenama i dopunama Zakona o Sudu BiH. Gospodin Momčilo Novaković.
Uvažene kolege, ja sam se javljao, pokušao u stvari da se javim, kad se raspravljalo o izvještaju, s obzirom da ima jedna dilema koju želim ovdje da mi se objasni. Naime, prema informaciji koju ja imam Dom naroda nije prihvtio proceduru po članu 105. Poslovnika Doma naroda, to znači da je Dom naroda uputio ovaj zakon u redovnu proceduru. Ja pitam kako je moguće da mi sad raspravljamo po hitnoj proceduri i je li moguće da dva doma raspravljaju u različitim procedurama o istom zakonu? Dakle, to je prvo pitanje, jer onda dolazimo u sasvim različitu poziciju jedan dom može djelovati amandmanski i imat ćemo različitu poziciju u odnosu na sam zakon. S obzirom da očekujem da će ovaj odgovor prvo na ovo pitanje, ukoliko bude pozitivno da možemo raspravljati, onda. 16
Gospodine Novakoviću, možemo li prije nego, znači, mi se držimo procedure i našeg poslovnika. I, u svakoj fai ovog postupka mi smo je poštivali. I, sad smo u fazi da možemo raspravljati o ovome. I, raspravljamo o zakonu. Vi možete raspravljati o zakonu. Jer, mi nismo dobili zahtjev za promjenu procedure, mi smo se izjasnili o proceduri, koja je bila u tijeku. I, sad smo na raspravi o zakonu. Ja kao predsjedatelj evo da pomognem, to je ono što nas obvezuje.
Zahvaljujem se na pomoći.
Htio sam samo da skratimo raspravu.
Zahvaljujem se predsjedavajućem, ja moram reći da bi vjerovatno da sam Savjeta ministara povukao zakon, nakon zaključka i stava Doma naroda, jer, zaista, ulazimo u nešto što, čini mi se da u praksi nismo, bar ne za ovih pet godina, koliko sam ja nismo imali. Ali, dobro. Što se tiče samog zakona o Sudu BiH, moram reći da je meni potpuno jasno da nema amandmansko djelovanje. Nije to sporno, ali mi nije jasno da Sud BiH, usvoji Memorandum koji ja ovdje imam, dakle, Memorandum opšte sjednice Suda BiH, sa ovoliko primjedbi na ovaj zakon. I, da pored toga, Savjet ministara, odnosno oni koji u ime Savjeta ministara predlažu zakone, ostanu pri ovoj proceduri. Ja ne mogu da vjerujem, da ćemo mi da uradimo nešto protiv čega su oni koji to trebaju da urade i koji smatraju da nisu protiv procesa, jesu protiv načina da se to tako uradi, tim prije što sam ja ovdje našao negdje u tekstu da je taj zakon još iz jula mjeseca, odnosno da je Sud BiH imao taj zakon u julu mjesecu. Pa šta smo čekali od jula mjeseca do septembra? Dakle, ja sam tek sad potpuno ubijeđen da cilj procedure 105. nije hitnost, nego da se onemogući amandmansko djelovanje. Ubijeđen sam da je predlagač htio izbjeći amandmansko djelovanje, a ne da požuri sa zakonom. Zato, nisam i neću moći podržati ovaj iz navedenih razloga i sledeće zakone, jer smatram da se, zaista, na jedan krajnje nekorektan način vrši presija na ovaj dom. Hvala.
Zahvaljujem se gospodinu Novakoviću. Gospodin Milorad Živković. Izvolite.
Uvaženi predsjedavajući, dame i gospodo, hoću da kažem svoj stav, a to je da smo se svi ovdje i ja lično opredijelili da idemo na putu ka Evropskoj uniji i euroatlanskim integracijama i da idemo što prije. Čini mi se da smo na tom putu zastali, reforme kasne i da na ovakav način nećemo dopustiti da stignemo sve što smo zacrtali. S druge strane, vrlo četo u ovom domu miješamo nadležnost. Nadležnost Doma naroda, nadležnosti Parlamentarne skupštine. Nije prvi put i neće biti prvi put da zakoni nisu 17 usvojeni u istom obliku, poslije toga se zna šta se radi, napravi se komisija iz oba doma i taj zakon bude usvojen. Mi imamo pravo ovdje ići po proceduri 105. Mi imamo pravo usvojiti zakon na Domu naroda u kome vi pozicione stranke imate svoje ljude, je na tome da kaže šta u tom zakonu nije u redu, gdje su ugroženi vitalni nacionalni interesi i na koji način se taj zakon može popraviti. Mislim da je dosta same priče, trebamo da radimo i to što prije. Hvala.
Hvala lijepo. Želi li neko dalje oko ovoga? Ne želi. Molim vas gospodine Gligoriću da i vi pratite dinamiku i red prijavljivanja da možemo voditi sjednicu.
Ne znam ja gospodine predsjedavajući kad ćete vi da zaključite raspravu.
Pa kad nema prijavljenih. Nije bilo više prijavljenih i tad sam zaključivao.
Opet tehnika zakazala. Uvijek kod opozicije zakaže tehnika. S obzirom da imamo set ovih zakona, sad ću nešto reći i ne mislim se uopšte javljati po ovim drugim, ali u suštini, želim da kažem da bi Predstavnički dom trebao dobro razmisliti prilikom glasanja, vezano za ove zakone, kako da ne sruši svoj dignitet, a o čemu je gospodin Novaković i gospodin Živković govorio. Savjet ministara očito da stalno iz te svoje fabrike iznosi svoje loše ili tuđe loše zakone i dolazimo u Parlament, gdje nismo u mogućnosti da kvalitetno popravimo to. Sramota je gospodine predsjedavajući da advokatska komora u Federaciji BiH organizuje okrugli sto na temu upravo ovu koji mi sad opet želimo izmjenama i dopunama, kao da nešto poboljšamo, a u stvari vraćamo se tri koraka natrag, u odnosu na osnovne zakone koje imamo, gdje su oni dali svoj sud vrlo negativan o tome. Kome su oni dali taj negativnu ocjenu? Dali su Parlamentu BiH. Mi smo u konačnici usvojili takvu vrstu zakona. Ti zakoni ako nisu dobri, nema Savjeta ministara, nema OHR-a, postoji samo Parlament BiH, koji je nesposoban ili sposoban da donosi kvalitetne zakone. Takav trus mozgova, koji znaju šta je legistlativa, dali su šamar ovom parlamentu. Prema tome, ja vas molim i u ovom slučaju, mi ne slušamo apele stručnih ljudi u BiH, ne slušamo obične ljude, građane da donosimo kvalitetne zakone. Pravimo ponovo istu grešku. Smatram da treba najozbiljnije preispitati rad Savjeta ministara u smislu šta oni predlažu, preispitati rad naših komisija kako one rade i u konačnici kakve mi to usvajamo zakone, koje stručna javnost, koja se razumije odbacuje. Pa ne može se govoriti u ovoj zemlji da imamo pravne škole Angosaksonsku, da imamo kontinentalnu, da ne znamo šta smo izabrali i da donosimo pravna čudovišta u ovoj zemlji, jer nam to ljudi kažu, koji znaju šta su pravosudni organi. I, ja bih vas molio, da razmislimo o svemu ovome. Ovo nije neozbiljno. Ja smatram da vi sjednicu danas ne bi ni sazvali da vas nije neko natjerao u Kolegiju da to sazovete.
Nije baš istina i nije uopće istina, ali eto. 18
I, da se prisjetimo šta smo mi vezano za ovo prošli puta odlučili, da li je to neko uopšte rekao ili da li to koga zanima. Ne govorim o Domu naroda. Zašto neko nije u toj proceduri, a imali smo dovoljno vremena. Neću pominjati ovo što kaže Novaković juli mjesec, zašto je to negdje stajalo? Ja pominjem od onog klad smo mi ovdje razgovarali o tome. Zašto neko nije iskoristio to vrijeme? Pustio skraćeni postupak, amandmansku fazu i da dođemo danas i opet, znači, na kraju septembra mjeseca da donesemo zakone koji su potrebni. Ja podržavam da mi donesemo u datom vremenu zakon, ali da te neko tjera da po članu 105. doneseš nešto, gdje je Sud BiH toliko je uložio amandmana i da mi ljude koji nešto znaju u tom sudu ignorišemo. Nemamo pravo mi u Parlamentu za to. Mi smo dužni po svom poslovniku, da koristimo pravne, stručne eksperte iz raznih oblasti društvenog života, da nam pomognu i neko ti zvanično uputi u Parlamentu i ti to baciš i sisamo pamet iz prsta i odlučujemo u BiH. Nije dobar takav način rada i zato smatram da vi u Kolegiju snosite dio odgovornosti. Zašto vrijeme, ako smo trebali do kraja septembra, jer to iz OHR-a poručuju usvojite. Zašto niste, a znali ste da je to važno. Nije to neki beznačajan ili set važnih izmjena i dopuna za te zakone. Zašto to nismo se organizovali? Zašto nismo svoju mašinu parlamentarnu stavili u tu funkciju, nego najlakše je prihvtiti određenli ultimatum, diktat, tajni, javni i jednostvno doći u situaciju da mi samo dignemo ruku i kažemo, hajde neka prođe ovaj zakon, pa ovaj i onda jednostavno imate zakone koje javnost osuđuje i stručna javnost posebno. Pa ja vas molim da razmislimo o tome. Nije dobar ovaj način rada, bez razlike da li se ko plaši za svoje pozicije unutar nekih tajnih koji bilježe, snimaju. Moramo jednom u BiH i mi i domaći političari reći, ovo je naša zemlja, ovo su naši zakoni. Želimo ih uraditi kvalitetno.Želimo ih uraditi brzo.Želimo da trčimo a ne da idemo polako, ali ne može neko da voli više ovu zemlju iz OHR-a, koji je došao ovde i radi za 40 hiljada maraka i ko zna možda i eura. Ne može da je voli. Preuzmimo ljudi odgovornost. Toliko BiH ima pametnih ljudi. Ima eksperata. Neka oni rade, radit će nam ljudi džaba. Daj da pokušamo da rješimo, zato kažem da na ovaj način ne mogu podržati ni ovu proceduru, jer je iznuđena niti ovakva rješenja, gdje ljudi iz pravosuđa kažu da to nije dobro rješenje. A meni je kao poslaniku onemogućeno da isto to ili prepišem od njih ili kvalitetno dopunimo zakon i zato sam protiv toga. Hvala vam.
Hvala vam lijepo. Jeste li se vi gospođo Palavrić javili? Ja nemam više prijavljenih.
Zahvaljujem, ja želim samo podsjetiti nas da smo ovaj zakon u Parlamentarnu skupštinu dobili 6.avgusta i dostavljen nam je zaista odmah na naše adrese. Činjenica je da zakoni jesu iz jula, ali moje mišljenje je da su za ovaj set zakona ljudi u Sudu BiH sigurno znali u fazi u kojoj je Vijeće ministara radilo prijedloge zakona. Dakle, bila bih sretnija da su oni reagirali prije nego su nama zakoni dostavljeni, nego što su reagirali mjesec dana nakon što je u Parlamentarnu skupštinu dostavljen ovaj set zakona. Također, iz primjedaba koje recimo na Zakon o izmjenama i dopunama Zakona o Sudu BiH, koje stavlja Sud BiH ja ne vidim da su to ključne primjedbe koje bi spriječile da usvojimo ovaj zakon po članu 105. Mislim da se neke mogu otkloniti u hodu, odgovornost Visokog sudskog i Tužiteljskog vijeća tim zakonom itd. ali ono što je neophodno jeste da mi usvojimo ovaj set zakona i ovim izmjenama omogućimo da procesuiranje onih krivičnih djela koja budu ustupljena Sudu BiH mogu početi od 1.januara iduće godine. Mislim da na nama leži ta odgovornost i kad govorimo o Advokatskoj komori Federacije BiH, ona je reagirala na 19 cjelokupan Krivični zakon BiH i krivične zakone u BiH koje je zaista poprilično teško svariti, a o tome da mi imamo mješavinu kontinentalnog, anglosaksonskog prava pa to je van pameti govoriti. Mi smo svjesni te činjenice i tako će biti, jer očigledno je vrlo slično i u zemljama EU. Dakle, nije najveća katastrofa što je to mješavina, načučićemo, naši studenti će drugčije učiti, naše sudije će prihvatati ono što se prihvatiti mora ako hoćemo u EU i predlažem u ime Kluba SDA da prihvatimo ove zakone sada, na današnjoj sjednici, a ukoliko eventualno budu u različitom tekstu izglasani u Domu naroda, zna se poslovnička procedura, izvršićemo usaglašavanje teksta. Hvala lijepa.
Hvala gospođo Palavrić. Replika gospodin Novaković, pa onda riječ će imati gospodin Šefik Džaferović,
Ja želim da repliciram samo na korišćenje ovde pojma da su nam zakoni potrebni. Ne sporim, ja bar ne sporim potrebu za ovim zakonima, ali molim vas član 17. pod 8 stav 8 kaže, međunarodne sudije neće se smatrati odgovornim u krivičnom ili parničnom postupku za bilo koju radnju počinjenu u vršenju svojih dužnosti u skladu sa ovim zakonom. Dakle, međunarodne sudije nisu odgovorne, domaće sudije jesu odgovorne. Jesu li ili nisu domaće odgovorne? Kakva je to razlika bar kod sudija između domaćih i međunarodnih? Ja ne mogu vjerovati da mi govorimo u kontekstu potreba sa ovakvim članovima zakona. Ne sporimo potrebu za donošenjem zakona, sporimo kvalitet zakona, to sam rekao i ponavljam, mislili smo da možemo u nekoj proceduri doprinjeti da idemo u kvalitetan zakon. Ja ne mogu glasati za ovakav član zakona.
Hvala gospodinu Novakoviću. Gospodin Džaferović. Nema više prijavljenih molim vas, zaključujem prijave. Evo Beriz Belkić, je uvijek korektan pa će,
Poštovane kolege, dame i gospodo, ja sam se do sada uvijek javljao kada su u pitanju zakoni iz oblasti pravosuđa, hajde da to tako navedemo ili iz oblasti sudske vlasti, zakoni koji se tiču organizacije i funkcioniranja sistema sudske vlasti i iznosio sam svoje stavove, imao sam određene primjedbe i na Zakon o krivičnom postupku i na Krivični zakon BiH, uostalom te rasprave su poznate ali Parlament je usvojio i ja sam glasao za te zakone i koliko znam u Vijeću ministara postoji jedno radno tijelo koje treba da prati praksu provođenja tih zakona da po potrebi ako se ukaže neka ozbiljnija stvar reagira i ovde u Parlamentu sa odgovarajućom izmjenom tih zakona koje smo usvojili, jer zaista smo prešli sa jednog sistema na drugi sistem, koji opet predstavlja mješavinu nekih sistema kad je u pitanju krivično pravna procedura. Kada su u pitanju ovi zakoni, njihov cilj je da BiH što prije bude sposobna, da Sud BiH procesuira optužene za ratne zločine. I čitao sam i pismo opće sjednice Suda BiH i slušao obrazložena i čitao obrazloženja ovoga zakona. Odjeljenje koje se formira pri Sudu BiH, ono po mom ubjeđenju mora imati određene specifičnosti u odnosu na ostala odjeljenja u Sudu BiH, radi efikasnosti i funkcionalnosti u procesuiranju optuženih za ratne zločine. Ono treba da što je moguće više liči Hagu. Zbog toga da bi procedure i da bi posao na procesuiranju 20 atnih zločina bio efikasan i funkcionalan. I ja zbog toga, zbog potrebe dakle, da se konačno u BiH uspostavi takvo odjeljenje, podržavam dakle ovu specifičnost i glasaću za kompletan set zakona. Ovdje su se u javnosti BiH pojavljivla razna rekao bih nerazumjevanja, npr. čuo se glas kako se pritvor koji je proveden u Haškom tribunalu neće uračunavati, pa je neko kazao ukaznu koja se izrekne ovdje i da to piše u zakonu. Kada se pročita Zakon o prijenosu i o stupanju predmeta, onda se vidi da se ne uračuna, jasno piše, ne uračunava se pritvor u Hagu u pritvor u BiH, jer je pritvor u istrazi u BiH ograničen, gore nije. I potpuno je normalno da se ne može uračunavati, ali će se i pritvor u Hagu i pritvor ovdje kojeg odredi Sud BiH, uračunavati u kaznu, izrečenu kaznu i to je potpuno normalno. Ja sam ovo samo nevo kao primjer, da kažem da je bilo puno nerazumjevanja samoga teksta zakona i da još jedan put ponovim, ja uvažavam potrebu da na ovakav način krenemo, pratićemo dakle naravno, mi smo parlament, ovo je živa materija i ukoliko bude potrebe, možemo reagirati. Prema tome, dajem svoj glas za kompletan set ovih zakona. Hvala vam.
Hvala lijepo. Gospodin Beriz Belkić.
Ja sam smatrao da nema potrebe govoriti i mi smo, naš stav vrlo jasno iskazali podržavajući proceduru 105. i naravno da ćemo se izjasniti za usvajanje svih ovih zakona iz ove oblasti. Ali, rasprava me je ponukala da jednostavno ukažem na jejdnu drugu stranu, odnosno jednu drugu dimenziju vezanu za ovu i slične situacije. Ja naglašavam da se ovdje radi, da se ovdje ne radi o našoj inicijativi i našem potpunom političkom koncenzusu i spremnosti da uđemo i realiziramo određeni projekat u određenoj oblasti. Ja ću vas potsjetiti da mi imamo situaciju sa sadašnjim RAKOM koja se mijenja, da imamo situaciju sa Upravom za indirektno oporezivanje, pa evo i sa Odjeljenjem za ratne zločine itd. iz prostog razloga što vlasti u BiH, barem dio vlasti u BiH nije bio spreman podržati ovakva rešenja i uvesti ovakve strukture u BiH. I naravno da smo onda imali situaciju da Međunarodna zajednica ima vodeću ulogu u ovim situacijama i da kreira određena rešenja za koja se ja slažem da po nekad su specifična, kako reče gospodin Džaferović. Dakle, moramo biti svjesti i suočiti se s činjenicom da postoje stvari gdje mi imamo, gdje naše paljenje kasni. Kasno smo mi počeli govoriti da mi podržavamo uvođenje Suda, odnosno Odjeljenja za ratne zločine itd., jer smo 3-4 godine žestoko barem dio političkih struktura u BiH žestoko pružao otpor i onda su rešenja ovakva kakva jesu. To radi istine.
Hvala lijepo. Pošto je bilo nekih komentara na ulogu Parlamenta i način vođenja Kolegija po ovom pitanju, dozvolite mi da kažem slijedeće. Znači, Kolegij je dužan prvo držati se procedure, a procedura je bila zahtjev za 105. i mi nismo imali drugih zahtjeva od strane Vijeća ministara za promjenu procedure. U intervalu od kad smo imali prošlu sjednicu do danas, ja moram reći da sam ja osobno kao predsjedatelj, ostavio manevarski prostor svima i Vijeću ministara i drugim institucijama da traže promjenu procedure, gospodine Gligoriću, zbog korektnosti da znate. Jer sam smatram da ovaj parlament morao reći svoju riječ o sjednici o Memorandumu opće sjednice Suda BiH i o stajalištima Predsjedništva BiH. To je minimum. To ne znači opstruiranje donošenja zakona, nego vjerojatno njihovo poboljšavanje. Ali, vidjeli ste kakav je rezultat bio u Kolegiju i kakav je rezultat danas s glasovanjem. 21 Prema tome, ako ima dovoljno argumenata, dajte da mi poštujemo proceduru i da poštujemo rokove. Ako ima dovoljno argumenata koje ćemo dobiti od Doma naroda, dajte da ovaj Dom prihvati te argumente i da usuglasimo i poboljšamo taj zakon kroz usuglašavanje. Ako ne, imamo mogućnost da pokrenemo promjenu, ovaj, legitimnu promjenu kao Dom i da otvorimo raspravu. Ja sam vjerujte, za tu raspravu da i bili principjelni. Ako smo prošli put oko PDV-a rekli da nam je dosta kolonijalnog statusa u BiH, ja želim da i u drugim oblastima bude dosta a ne samo u jednoj. I da se definira precizno uloga međunarodnih sudaca u okviru jedne institucije i podjerisdikcijom institucija BiH niko ne bi trebao, mogao ostati izvan njih. Ali evo, dajte da prosudimo šta je veći prioritet. Ja mislim da BiH ne može trpiti sada 3 mjeseca još raspravu o ovim zakonima, obzirom na Studiju izvodljivosti i neke druge elemente i dajte da zajednički prosudimo šta je veći interes i idemo u tom pravcu. Mislim, da ne bi davali olako ocjene ne želi, neko ne želi, mislim ako ima legitimne inicijative, argumenti hajte da popravimo, promijenimo ako smo spremni. Ali sad smo na proceduri, na mene osobno, niko ne može vršiti pritisak ako nema argumenata. Možda sam ja u krivu često, ali to je neka pozicija koju zagovram i nije bilo pritisaka također zbog korektnosti prema Međunarodnoj zajednici moram reći u ovom periodu da mi nešto uradimo ali vidimo da su stajališta po malo različita. Vijeće ministara je ostalo na pozicijama na kojima jeste i bio bi prevelik rizik da mi smo prolongirali raspravu o ovim pitanjima, obzirom na rokove koji nas vežu. Evo, mislim da je to korektno jedno obrazloženje i da mi sada možemo pristupiti odlučivanju o ovom zakonu. Hvala lijepo. Ja molim zastupnike sada da se izjasne o Prijedlogu zakona o izmjenama i dopunama Zakona o Sudu BiH. Glasujte sad. Konstatiram da je sa 23 glasa za, i dovoljnom entitetskom većinom prihvaćen Prijedlog zakona o izmjenama i dopunama Zakona o Sudu BiH. Prelazimo na treću točku, to je Ad.3. Izvješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o izmjenama i dopunama Zakona o Tužiteljstvu Proceduru smo usvojili. Ja otvarm raspravu. Mislim da je rasprava ako mogu sugerirati završena, iscrpljena sadržajno kroz prvu ali ako evo neko? Imam s pravom me upozoravaju iz Kolegija i službe da moramo provesti po svakoj od ovih točaka istu proceduru. Znači, dobili ste Izvješće Kolegija. Kako Kolegij nije postigao suglasnost, prelazimo na drugi krug izjašnjavanja i sada se izjašnjavamo ko je protiv zahtjeva Vijeća ministara da se po proceduri članka 105. prihvati ovaj Prijedlog zakona o izmjenama i dopunama Zakona o Tužiteljstvu. Glasujte sad. Samo oni koji su protiv. 22 Znači, nema potrebnu većinu. Konstatiram da je Zastupnički dom prihvatio zahtjev Vijeća ministara da se Prijedlog zakona o izmjenama i dopunama Zakona o Tužiteljstvu BiH razmotri po proceduri 105. Sada otvaram raspravu o ovom zakonu. Nema prijavljenih. Zaključujem raspravu. Molim Dom da se izjasni o Prijedlogu zakona o izmjenama i dopunama Zakona o Tužiteljstvu BiH. Glasujte sad. Sa 22 glasa za, 17 iz Federacije, 5 iz RS-a prihvaćen je Prijedlog zakona o izmjenama i dopunama Zakona o Tužiteljstvu BiH. Prelazimo na točku 4. to je, Ad.4. Izvješće Komisije Kolegija o nastojanju za postizanje sporazuma o zahtjevu Vijeća ministara za razmatranja Prijedloga zakona o izmjenama i dopunama Kaznenog zakona BiH, po 105. proceduri Dakle, dobili ste također Izvješće Komisije Kolegija. I prelazimo kako nije postignuta saglasnost, prelazimo sukladno članku 65. stavak 4 u drugi krug izjašnjavanja. Molim da se izjašnjavaju samo glasovi protiv. Glasujte sad. Znači, nema potrebnu većinu. Prihvaćen je zahtjev Vijeća ministara da se Prijedlog zakona o izmjenama i dopunama Kaznenog zakona BiH razmotri po proceduri članka 105. Prelazimo na raspravu, izjašnjavanje o zakonu. Otvaram raspravu. Nema prijavljenih. Zaključujem raspravu. Molim Dom da se izjasni o Prijedlogu zakona o izmjenama i dopunama Kaznenog zakona BiH. Glasujte sad. Konstatiram da je sa 23 glasa za i dovoljnom entitetskom većinom Zastupnički dom prihvatio Prijedlog zakona o izmjenama i dopunama Kaznenog zakona BiH. Hvala lijepo. Prelazimo na 5. točku to je, Ad.5. Izvješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o ustupanju predmeta od strane Međunarodnog kaznenog suda za bivšu Jugoslaviju, Tužiteljstvu BiH i korištenju dokaza pribavljenih od Međunarodnog kaznenog suda u postupcima pred sudovima u BiH po članku 105. Poslovnika Izvješće ste dobili. Rezultat je isti kao kod prethodnih glasova. Prelazimo na izjašnjavanje u drugom krugu prema članku 65. stavak 4 Poslovnika, molim da glasuju samo oni koji su protiv. 23 Glasujte sad. Nema potrebnu većinu. Prihvaćen je zahtjev Vijeća ministara da se ovaj Prijedlog zakona razmotri po članku 105. Otvram raspravu o zakonu. Nema prijavljenih. Zaključujem raspravu. Prelazimo na izjašnjavanje Zastupničkog doma o Prijedlogu ovog zakona. Molim zastupnike da se izjasne. Glasujte sad. Konstatiram da je Zastupnički dom sa 23 glasa za, 18 iz Federacije, 5 iz RS-a prihvatio Prijedlog zakona o ustupanju predmeta od strane Međunarodnog kaznenog suda za bivšu Jugoslaviju, Tužiteljstvu BiH i korištenju dokaza pribavljenih od Međunarodnog kaznenog suda za bivšu Jugoslaviju u postupcima pred sudovima u BiH. Zahvaljujem se zastupnicima. Prelazimo na 6. točku, to je Ad.6. Izvješće Komisije Kolegija o nastojanju za postizanje sporazuma o zahtjevu Vijeća ministara za razmatranje Prijedloga zakona o izmjenama i dopunama Zakona o zaštiti svjedoka pod prijetnjom i ugroženih svjedoka, također po proceduri 105. Ista je situacija kao i prethodnih zakona. Kako nije postignuta suglasnost u Kolegiju, prelazimo na drugi krug glasovanja. Molim da se o zahtjevu Vijeća ministara za proceduru 105. izjasne samo oni koji su protiv. Glasujte sad. Nama potrebnu većinu. Prihvaćen je zahtjev Vijeća ministara da se Prijedlog zakona o izmjenama i dopunama Zakona o zaštiti vjedoka pod prijetnjom i ugroženih svjedoka razmotri po proceduri 105. Otvaram raspravu o zakonu. Nema prijavljenih. Zaključujem raspravu. Molim Dom da se izjasni o Prijedlogu zakona o izmjenama i dopunama Zakona o zaštiti svjedoka pod prijetnjom i ugroženih svjedoka. Glasujte sad. Konstatiram da je sa 23 glasa za, 18 iz Federacije, 5 iz RS-a prihvaćen dakle zahtjev, prihvaćen Prijedlog zakona o izmjenama i dopunama Zakona o zaštiti svjedoka pod prijetnjom i ugroženih svjedoka. Time smo završili ovaj paket zakona što se tiče Zastupničkog doma i prelazimo na 7. točku dnevnog reda. Molim zastupnike da uvažavajući da će se odvijati danas rasprava o PDV-u ubrzamo ovaj rad i omogućimo svima da sudjeluju u toj raspravi. Hvala lijepo. To su, to je Ad.7. Imenovanje po tri člana u zajedničke komisije oba doma, radi postizanja sporazuma o identičnom tekstu zakona navedenih u dnevnom redu Oprostite, imam ovaj novo uvršteni to je, kao 7. točku to je 24 Ad.7. Izvješće Zajedničke komisije oba doma o usuglašavanju teksta Zakona o javnim nabavkama BiH To ste izvješće dobili. Potpisao ga je predsjedavajući Zajedničke komisije, gospodin Velimir Jukić. Predlažem da ovo izvješće Zastupnički dom prihvati. Molim da se izjasnite oko ovog izvješća. Glasujte sad. Dakle, konstatiram da je Zastupnički dom jednoglasno prihvatio Izješće Zajedničke komisije oba doma o usuglašavanju teksta Zakona o javnim nabavkama BiH. Prelazimo na 8.točku to je, Ad.8. Imenovanje po tri člana u Zajedničku komisiju oba doma radi postizanja sporazuma o identičnom tekstu zakona navedenih u dnevnom redu, a to su: a) Zakon o sjemenu i sadnom materijalu poljoprivrednih biljaka, b) Zakon o izmjenama i dopunama Zakona o putnim ispravama BiH, c) Zakon o Društvu Crvenog križa-krsta BiH, d) Zakon o nestalim osobama u BiH i e) Zakon o Agenciji za unapređenje inozemnih investicija u BiH To bi bila dakle jedna komisija od po tri člana za svaki, znači morali bi sada za svaki od ovih zakona predložiti po tri člana.
Za prvi zakon Mlaćo Nadžida
Evo ja ću sada zamoliti da gospodin Šefik malo se uključi i pomogne mi oko ove točke. Imaš inicijativu predlaganja. Prvi zakon.
Mlaćo Nadžida _______: Jelina Đurković
Onda ćemo ovaj i mi ostati kod dama, pa predlažem gospođu Soptu. Hoćemo li se izjašnjavati u cjelini ili ćemo pojedinačno o svakom. Hvala. Zakon o izmjenama i dopunama Zakona o putnim ispravama BiH,
Felić Hazim ______: Momčilo Novaković 25
Ja predlažem gospodina Zorića pošto on često o ovim graničnim prijelazima diskutira. Pod c) Zakon o Društvu Crvenog križa-krsta BiH
Mirsad Ćeman _______: Ljilja Milićević
Molim, hoćete li se konsultirati? Ponoviću sve kad evo do kraja je li u redu pa ćemo se izjasniti u cjelini. Oprostite, Ćeman, hoćemo li mi nekog iz oporbe predložiti, gospodin. Ja predlažem Ivu Lozančića, evo malo da rasteretimo. Dobro, gospodin Lozančić. Pod d) Zakon o nestalim osobama u BiH,
Huskić Adem ______: Tomislav Gligorić
Ivo Miro Jović ovde predlažem. Pod e) Zakon o Agenciji za unapređenje inozemnih investicija u BiH,
Avdić Sead ________: Nikola Kragulj
I Filip Andrić. Dobro, pročitaću sada prije nego što pređemo na usaglašavanje. Znači, za usuglašavanje Zakona o sjemenu i sadnom materijalu poljoprivrednih biljaka BiH u ime Zastupničkog doma u Zajedničku komisiju oba doma, gospođa Nadžida Mlaćo, gospođa Jelina Đurković i gospođa Ruža Sopta. 26 Za usuglašavanje Zakona o izmjenama i dopunama Zakona o putnim ispravama BiH u Zajedničku komisiju oba doma u ime Zastupničkog doma, gospodin Hazim Felić, gospodin Momčilo Novaković i gospodin Vinko Zorić. Za usuglašavanje Zakona o Društvu Crvenog križa-krsta BiH u ime Zastupničkog doma, gospodin Mirsad Ćeman, gospođa Ljiljana Milićević i gospodin Ivo Lozančić. Pod d) u Zajedničku komisiju oba doma za usuglašavanje teksta Zaona o nestalim osobama u BiH u ime Zastupničkog doma, gospodin Adem Huskić, gospodin Ivo Miro Jović i gospodin Nikola Kragulj. I pod e) u Zajedničku komisiju oba doma za usuglašavanje teksta Zakona o Agenciji za unapeđenje inozemnih investicija u BiH, u ime Zastupničkog doma gospodin Filip Andrić, gospodin Sead Avdić i gospodin Tihomir Gligorić. Molim, možemo li preći na izjašnjavanje? Hvla lijepo. Molim Dom da se izjasni u cjelini o ovom prijedlogu. Glasujte sad. Konstatiram da smo sa 33 glasa za, bez glasova protiv, 3 suzdržanih, prihvatili prijedlog da se predloženi članovi ovog Doma imenuju komisije kako sam pročitao, prema stenogramu. Hvala lijepo. Prelazimo na posljednju točku dnevnog reda, to je 9. točka, Ad.9. Davanje suglasnosti za ratifikaciju pa pod a) Sporazuma između Vijeća ministara BiH i Vlade Savezne Republike Njemačke o finansijskoj suradnji za 2002. b) Konvencije o utemeljenju Vijeća za carinsku suradnju, c) Deklaraciju o anti dopingu u sportu i d) Sporazuma o izmjenama Okvirnog sporazuma o slivu rijeke Save i Protokola o režimu plovidbe uz Okvirni sporazum Dobili ste Mišljenje nadležne komisije ovog Doma, to je Komisija za vanjske poslove koja je dala pozitivno mišljenje u smislu da su ispunjeni uvjeti da ovaj Dom na ovoj sjednici da suglasnost za ratifikaciju ovih sporazuma. Otvaram raspravu. Nema prijavljenih. Zaključujem raspravu Molim Dom da se izjasni o davanju suglasnosti za ratifikaciju navedenih sporazuma. Glasujte sad. Konstatiram da je Zastupnički dom sa 31 glasom za, bez glasova protiv, 2 suzdržana, dao suglasnost za ratifikaciju slijedećih sporazuma pod a) Sporazuma između Vijeća ministara BiH i Vlade Savezne Republike Njemačke o finansijskoj suradnji za 2002. godinu b) Konvencije o osnivanju Vijeća za carinsku suradnju, c) Deklaraciju o anti dopingu u sportu i e) Sporazuma o izmjenama Okvirnog sporazuma o slivu rijeke Save i Protokola o režimu plovidbe uz Okvirni sporazum Time smo iscrpili dnevni red. Ja u 11:10 minuta zaključujem 44. sjednicu Zastupničkog doma i zahvaljujem se zastupnicima.